Νεώτερα Δεδομένα στην Αντιμετώπιση της Γήρανσης
Creators: name: Κάντζιου, Μαρία Δημητρίου
Publisher: name: Aristotle University of Thessaloniki
Year: 2024
Subjects: Θεραπεία Γήρανσης
Σενοθεραπευτικα
Αντιγήρανση
Aging Therapy
Antiaging
Senotherapeutics

description: Ο παγκόσμιος πληθυσμός γερνάει. Το «Ασημένιο Τσουνάμι» επηρεάζει την κοινωνία μας και το δημόσιο σύστημα υγείας. Το προσδόκιμο ζωής είναι παγκοσμίως τα 72 έτη, κυρίως λόγω των προόδων της ιατρικής επιστήμης που οδήγησαν στην αύξηση του προσδόκιμου επιβίωσης. Τα άτομα 65 ετών και άνω υπολογίζονται σε 8,9% του πληθυσμού. Το παγκόσμιο εύρος υγείας, που ορίζεται ως ο χρόνος στη ζωή ενός ατόμου σε συνθήκες καλής υγείας, είναι 63,3 έτη. Συνεπώς, τα τελευταία 8,7 χρόνια της ζωής, οι περισσότεροι ηλικιωμένοι εμφανίζουν προβλήματα υγείας. Η γήρανση λοιπόν αποτελεί έναν μείζονα παράγοντα κινδύνου για πολλές χρόνιες παθήσεις και για λειτουργική έκπτωση. Ένα από τα συχνά σχετικά ερωτήματα είναι: η γήρανση οδηγεί στις χρόνιες σχετιζόμενες με την ηλικία παθήσεις και απώλεια λειτουργικότητας ή το αντίστροφο; Η γηριατρική αποτελεί ένα διεπιστημονικό πεδίο που στοχεύει στην κατανόηση της σχέσης γήρανσης – ασθενειών. Διερευνά πώς μπορούμε να επιβραδύνουμε την εξέλιξη των επαγομένων με το γήρας ασθενειών και την λειτουργική απώλεια. Ασχολείται επίσης με παρεμβάσεις που στοχεύουν σε θεμελιώδεις βιολογικούς μηχανισμούς της γήρανσης που θα μπορούσαν να οδηγήσουν σε αναβολή της έναρξης χρόνιων ασθενειών με στόχο την επιμήκυνση του διαστήματος υγείας . Η γήρανση όχι μόνο θα μπορούσε να αναβληθεί και να επιβραδυνθεί, αλλά και να αναστραφεί. Παρεμβάσεις όπως η άσκηση και ο θερμιδικός περιορισμός είναι προσβάσιμες, πραγματοποιήσιμες και αποδεδειγμένα οδηγούν σε αύξηση του προσδόκιμου επιβίωσης. Φάρμακα που μιμούνται τον θερμιδικό περιορισμό, αντιοξειδωτικά, σενοθεραπευτικά, φάρμακα κλασικής ασιατικής ιατρικής και παρεμβάσεις στο μικροβίωμα μελετώνται και περιμένουμε να οδηγήσουν τη γηριατρική στο επόμενο βήμα. Τέλος η τροποποίηση του γονιδιώματος και θεραπείες βασισμένες στα stem cells αναμένεται να φέρουν την ιατρική στο σύνολό της, αλλά και τον αγώνα για την παράταση της ζωής στο επόμενο στάδιο, αποτελώντας πιθανά την φιλοσοφική λίθο που επί αιώνες αναζητά ο άνθρωπος. Η ανασκόπηση έγινε με αναζήτηση στο Pubmed.
description: The world population is aging. The "Silver Tsunami" is affecting our society and the public health system. Life expectancy is 72 years worldwide, largely due to medical advances that have increased life expectancy. People aged 65 and over are estimated at 8.9% of the total population. The global span of health, defined as the time in a person's life in good health, is 63.3 years. Therefore, in the last 8.7 years of life, most elderly people experience health problems. Aging is therefore a major risk factor for many chronic diseases and functional impairment. One of the often relevant questions is: does aging lead to chronic age-related diseases and loss of function or vice versa? Geriatrics is an interdisciplinary field that aims to understand the aging-disease relationship. It investigates how to slow the progression of age-induced diseases and functional loss. It also deals with interventions targeting fundamental biological mechanisms of aging that could lead to delaying the onset of chronic diseases with the goal of extending the health span. Aging could not only be postponed and slowed down, it could also be reversed. Interventions such as exercise and caloric restriction are accessible, feasible, and proven to increase life expectancy. Drugs that mimic caloric restriction, antioxidants, senotherapeutics, traditional Asian medicine drugs, and microbiome interventions are being studied and expected to take geriatrics to the next step. Finally, the modification of the genome and treatments based on stem cells are expected to bring medicine as a whole as well as the fight for life extension to the next stage, possibly constituting the philosophical touchstone that man has been searching for for centuries.Τhe review was performed using pubmed search.